Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, hezkuntza afektibo-sexuala unibertsitateaz kanpoko irakaskuntzetako curriculumean, ikastetxearen hezkuntza-proiektuetan eta eskola-jardunean sartuta egon dadin ezarriko diren ekintza normatiboei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, hurrengo abenduaren 12ko Osoko Bilkuran ahoz erantzun dakion.

Sexu- eta ugalketa-osasunari buruzko 103/2016 Foru Dekretuak 7. artikuluan ezartzen du sexu- eta ugalketa-hezkuntzako zer helburu/eduki jaso behar diren Nafarroako hezkuntza-sistemako unibertsitatez kanpoko irakaskuntzetako curriculumean.

Nafarroako Gobernuko Hezkuntza Departamentuak zer ekintza normatibo ezarriko du hezkuntza afektibo-sexuala 2018-2019 ikasturtean sartuta egon dadin unibertsitateaz kanpoko irakaskuntzetako curriculumean, ikastetxearen hezkuntza-proiektuetan eta eskola-jardunean, 103/2016 Foru Dekretuaren 7. artikuluak agindu modura ezartzen duen bezala?

Iruñean, 2019ko abenduaren 5ean

Foru parlamentaria: Marisa De Simón Caballero